Að gleðjast yfir aftöku hans er annað mál - að fagna dauða hans eins og leiðtogar Vesturlanda gera af hjartans einlægni - eins og um sigur í landsleik í fótbolta sé að ræða -það getur varla talist í anda þeirra gilda sem Vesturlönd þykjast standa fyrir . Lítið við því að segja . Og þar sem enginn vildi hýsa hann sem fanga af ótta við hefndaraðgerðir lærisveina hans , hefur þeim sérsveitarmönnum efalaust komið í hug hið fornkveðna - " Öxin og jörðin geyma hann best " . Fáir gráta líklegast Osama Bin Laden og hans illu verk . En að gleðjast yfir sundurskotnu líki útlaga í fylgsnum pakistanskra herbúða - það er ekkert annað en ósmekklegt - sér í lagi úr munni þeirra sem hampa kristinni trú í öðru hverju orði . Jesús segir " Þér hafið heyrt að sagt var : Auga fyrir auga og tönn fyrir tönn . En ég segi yður : Rísið ekki gegn þeim sem gerir yður mein . Þannig sýnið þér að þér eruð börn föður yðar á himnum er lætur sól sína renna upp yfir vonda sem góða og rigna yfir réttláta sem rangláta . " ( Matteus 5 ) .